Volodymyr Suuren muistomerkki

Volodymyr Suuren muistomerkki (ukr. Пам'ятник Володимиру Великому, Pamjatnyk Volodymyru Velykomu), on Kiovassa, Volodymyrinmäellä sijaitseva, Dnepriä kohti katsova veistos vuodelta 1853. Teoksessa 4,4 metriä korkea, suurikokoista ristiä pitelevä Kiovan Rusin ruhtinas Volodymyrin pronssipatsas seisoo 16 metriä korkean, kuusikulmaista bysanttilaista kappelia jäljittelevän jalustan päällä. Teos on Kiovan vanhin julkinen veistoksellinen muistomerkki. Kuvanveistäjä Vasyl Demut-Malinovsky aloitti muistomerkkihankkeen; ja toteutetussa muistomerkissä hänen suunnittelemiaan ovat useat jalustan veistoksellisista pintareliefeistä (Rusien kastaminen, Kiovan vaakuna, Pyhän Volodymyrin ritarikunnan tähti, 1843). Hänen kuoltuaan (1846) työtä jatkoi Venäjän keisarikunnassa laajalti tunnettu pietarilainen kuvanveistäjä paroni Peter Clodt von Jürgensburg (Pjotr Klondt), jonka veistos toteutunut ruhtinas Volodymyrin pronssipatsas on. Patsaan arkkitehtuurista vastasi professori Aleksader Ton. Prossiveistos on valettu Pjotr Klondtin pajalla Pietarissa. Jalustaan on käytetty tiiliä ja pinnalla valurautaa. Vuonna 1895 järjestettiin varainkeruu muistomerkille valaisemiseksi sähkövalolla. Neuvostoliiton aikana valaistus poistettiin, mutta Ukrainan itsenäistyttyä valaistus palautettiin. Ruhtinas Volodymyrin patsas Moskovassa Vuonna 2016 Venäjälle, aivan Moskovan Kremlin muurin ulkopuolelle pystytettiin 17-metrinen ruhtinas Volodymyrin patsas. Sekä Venäjän poliittinen että uskonnollinen johto pitää Kiovan Rusin ruhtinas Volodymiriä (venäjäksi Vladimiria) niin Ukrainan kuin Venäjänkin valtion historiallisena perustajahahmona. Moskovaan toteutetun Volodymirin patsaan vihkiäisissä esimerkiksi Putin kuitenkin vältteli mainitsemasta sanaa Kiova. Venäjä oli vuodesta 2014 alkaen miehittänyt Ukrainalle kuuluvia Krimiä ja osaa Itä-Ukrainasta (tukemiensa nukkehallintojen nimissä). Kuvia Katso myös Äiti synnyinmaa -patsas Kiovan perustajien muistomerkki Kansojen ystävyyden kaari Lähteet Aiheesta muualla Kuvia tai muita tiedostoja aiheesta Volodymyr Suuren muistomerkki Wikimedia Commonsissa [1] (englanniksi) ()